O‘zbekistonda tug‘ilgan “Olmos qiroli” — Jeykob Arabo 7 mln dollarlik Billionaire soatini taqdim etdi

“Olmos qiroli” nomini olgan zargar Jeykob Arabo 7 million dollarlik navbatdagi Billionaire soatini taqdim etdi, deb yozadi “RBK”.

Ilk marta soatga o‘zgacha tovlanadigan Ashoka – kesilgan toshlar bilan ishlov berildi. Ashoka – 1999-yilda taniqli zargar Uilyam Goldberg tomonidan patentlangan, tosh Mauriya imperiyasining hind hukmdorlaridan biri sharafiga shunday nomlangan.
Shuningdek, mukammal  to‘rtburchak siluetda 62 qirra va dumaloq burchak hosil qilish juda mushkul. Tabiiy olmosning atigi 1 % shunday holda kesilishi mumkin. Ahamiyatli jihati shundaki, Ashoka toshi bir xil qirotli zumraddan ishlangan olmosga qaraganda ancha yirik ko‘rinadi.
Billionaire Ashoka soatiga 290 ta olmos toshlar bilan ishlov berilgan. Soat korpusini 53x40 millimetrdan tashkil topgan 38 dona oq tilla bezab turadi, bilaguzuk qismiga esa 252 ta tosh qoplangan. Hatto soatni belgilovchi markerlari ham baget olmoslardan tashkil topgan.
Hashamatli kompozitsiyaning markazidan JCAM23 turbiyon bilan skelet mexanizmi joy olgan. Yagona nusxada ishlab chiqarilgan ushbu soatga 7 million dollar narx belgilangan. Ma’lumot uchun, Billionaire soatlarning eng qimmati emas. 2015-yil Jeykob Arabo 260 qirot og‘irlikdagi zumraddan ishlangan olmos bilan bezatilgan 18 million dollarlik soatni namoyish qilgan.

 Jeykob Arabo
Ma’lumot uchun, Jeykob Arabo 1964-yilda Toshkent shahrida tug‘ilgan. 1979-yilda uning ota-onasi AQShga ko‘chib ketgan. Jeykob Nyu-Yorkda maktabga borgan, biroq u 16 yoshida maktabni tashlab, zargarlik buyumlari yasashni o‘rgatadigan to‘garakka qatnay boshlagan.
Jeykob Manxettendan zargarlik do‘konini sotib olib, o‘z brendiga asos solgan. U yasagan taqinchoqlar tez orada taniqli shaxslar — xonanda va aktrisalar e’tiboriga tushadi. Shu tarzda u mashhur zargarga aylanadi. Bugungi kunda uni “Olmos qiroli” deb atashadi.